Diari Oficial de la Generalitat Valenciana


Sumari del DOGV 6096, del 07-09-2009 (2009/9754)

Informació pública del Programa d'Actuació Integrada la Conarda-les Penyes, per gestió directa, sòl urbà extensiu. Clau r.9.
----------------------------------------------------------------------------------------------------------------------------

### Dades del document

Número de DOGV
:   6096

Data del DOGV
:   07-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9754


Data del document
:   04-08-2009

Organisme emissor
:   Ajuntament de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * pla d'urbanisme
    * administració local

Informació pública del Programa d'Actuació Integrada la Conarda-les Penyes, per gestió directa, sòl urbà extensiu. Clau r.9. [2009/9754]  
El Ple de l'Ajuntament, en sessió extraordinària, de data 30 de juliol de 2009, ha adoptat acord sobre tràmit d'informació pública dels següents documents integrants del Programa d'Actuació Integrada de l'Àrea Urbana la Conarda-Penyes (per gestió directa municipal), sòl urbà extensiu. Clau r.9:  
1.1. Projectes tècnics i document d'imposició i ordenació de quotes recalculat conforme al que disposen els antecedents I.2 i I.3 d'este acord, per un import de 2.399.597,47 € IVA inclòs, que serà objecte de repercussió a la totalitat dels propietaris.  
1.2. Document d'imposició i ordenació de quotes i projectes específics corresponents per a dotar de subministrament elèctric a aquelles parcel·les que no disposen d'este, l'execució directa de les quals assumix l'Ajuntament.  
1.2.1. Cost previst:  
El cost previst d'execució de les indicades obres d'electrificació, inclosos honoraris tècnics facultatius i l'impost sobre el valor afegit, s'establix en la quantitat quatre-cents cinquanta mil huit-cents huitanta-cinc euros i nou cèntims (450.885,09 €).  
1.2.2. Cost repercutit:  
El cost a repercutir entre els propietaris afectats (exclusivament aquells les parcel·les dels quals no disposen de subministrament elèctric), d'acord amb el detall que figura en l'expedient imposició i ordenació de quotes urbanístiques, és del 100% del cost previst a què es referix l'apartat anterior.  
Esta quantitat té el caràcter de mera previsió, de tal manera que si finalitzades les obres, el cost real fóra major o menor que el previst, es prendrà aquell a efectes de recalcular les quotes, assenyalant els obligats al pagament i girant les liquidacions que pertoquen.  
1.2.3. Mòdul de repartiment:  
Tractant-se d'obres d'electrificació, en les que circumstàncies com la longitud de façana o disposar de més d'una façana no impliquen cap valor afegit (al contrari del que ocorre amb les obres de pavimentat, encintat de voreres, etc.), s'establix un sol mòdul de repartiment: aprofitament urbanístic de la parcel·la.  
La informació pública, de conformitat amb el que disposa l'article 272 ROGTU, es verificarà per mitjà d'anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió en el municipi.  
Es remetrà notificació formal i individualitzada als interessats i als que consten en el Cadastre com a titulars de drets afectats per l'actuació proposada.  
En l'anunci de la informació pública es farà constar la possibilitat de formular al·legacions al contingut de la documentació anteriorment assenyalada en el termini de 20 dies comptadors des de l'endemà de l'última publicació de l'anunci o des de la recepció de l'avís si és posterior. L'anunci haurà de fer referència expressa al règim de gestió directa adoptat per a l'actuació i, en conseqüència, al fet que no pertoca ni a la presentació d'alternatives tècniques ni proposicions juridicoeconòmiques.  
Tota l'avantdita documentació, així com l'expedient administratiu, podrà ser consultada en el Departament d'Urbanisme de l'Ajuntament de la Pobla de Vallbona, els dies hàbils, en horari d'oficina.  
La Pobla de Vallbona, 4 d'agost de 2009.- L'alcaldessa presidenta: Mª. Carmen Contelles Llopis.